மனித உடல் தொகுதிகள்
[[படிமம்:Cellules, tissus, organes et systèmes-ta.svg|thumb|400px|மனித உடல் தொகுதிகளில் ஒன்றான சிறுநீர்த் தொகுதி (கழிவுத் தொகுதி)யின் வெவ்வேறு படிநிலைகளைக் காட்டும் படம்]]
 [[மனித உடல்|மனித உடலானது]], ஒன்றுடனொன்று தொடர்புபட்டு இடைவினையாற்றும் பல '''உடல் தொகுதி'''களைக் கொண்டுள்ளது. வெவ்வேறு உடல் தொகுதிகள், வேறுபட்ட [[உடற்கூற்றியல்|உடற்கூற்று]] அமைப்புக்களைக் கொண்டிருந்தாலும், [[உடலியங்கியல்]] ரீதியில் மிகவும் நெருங்கிய தொடர்புகொண்டு, ஒன்றுடனொன்று இணைந்து செயலாற்றுகின்றன. இருப்பினும், ஒவ்வொரு தொகுதியும் தனக்கான தனிப்பட்ட தொழில்களையும், நோக்கங்களையும் கொண்டு செயல்படுவதற்கேற்ற உறுப்புக்களைக் கொண்டுள்ளன.
 
 [[அணு]]க்களே உயிரினங்கள் தோன்றுவதற்குக் காரணமாக அமைந்த மிகவும் அடிப்படையான நிலையாகும். இரண்டுக்கு மேற்பட்ட அணுக்களுக்கிடையிலான இடைத் தொடர்பினால் [[மூலக்கூறு]]கள் உருவாகும். இவ்வாறு பல மூலக்கூறுகள் ஒன்றுபட்டு, உயிரணுக்களில் உள்ள [[நுண்ணுறுப்பு]]க்களை உருவாக்கும். நுண்ணுறுப்புக்கள் அனைத்தும் சேர்ந்தே, உயிருள்ள ஒரு தொழிற்படும் [[உயிரணு]]வைக் கொடுக்கின்றது. இந்த நுண்ணுறுப்புக்கள் உயிரணுக்களில் வெவ்வேறு தொழில்களைப் புரிவதற்காக விருத்தியடைந்திருக்கும்.
 
 [[உயிரினம்|உயிரினங்களில்]], உயிரணுக்களே அடிப்படை அலகாகும். [[விலங்கு]]களின் உடற்கூற்றியலில் உயிரணுக்களை அடிப்படையாகக் கொண்டு மேலும் பல படிநிலைகள் உருவாக்கப்படுகின்றன. ஒவ்வொரு படிநிலையும் மேலே செல்லச் செல்ல, முன்னையதை விடச் சிக்கலானதாக அமைகின்றது. ஒரே அமைப்பையும், தொழிலையும் கொண்ட உயிரணுக்கள் கூட்டாகச் சேர்ந்து [[இழையம்|இழையத்தை]] (எ.கா. [[நரம்பு|நரம்பிழையம்]], [[தசை]]யிழையம்) உருவாக்குகின்றன. இழையத்திலுள்ள உயிரணுக்கள் இணைந்து குறிப்பிட்ட செயலைப் புரிகின்றன. வெவ்வேறு இழையங்கள் ஒரு குறிப்பிட்ட விசேடமான செயலைப் புரிவதற்காகக் கூட்டாக இணைந்து [[உடல் உறுப்புக்கள்|உறுப்பு]]க்களைத் (எ.கா. [[மூளை]], [[இதயம்]], [[தோல்]]) தோற்றுவிக்கின்றன. பல உறுப்புக்கள் ஒன்றாக இணைந்து விசேடமான தொழிலைப் புரிகின்றபோது, அது ஒரு '''உடல் தொகுதியாகக்''' கொள்ளப்படும்.
 =மனித உடல் தொகுதிகள்=
 மனித உடலில் தனித்தனியாகவும், ஒன்றிணைந்தும் இயங்கும் உடல் தொகுதிகள் காணப்படுகின்றன. இவ்வாறு அவை அனைத்து உடல் த்குதிகளும் இணைந்து தொழிற்படும்போது, ஒரு முழுமையான மனித உடலியக்கம் நிகழ்கின்றது. 
 ==நரம்புத் தொகுதி==
 {{main|நரம்புத் தொகுதி}} 
 '''நரம்புத் தொகுதியானது''' [[மூளை]] மற்றும் [[முண்ணாண்|முண்ணாணை]] க்கொண்ட [[மைய நரம்பு மண்டலம்|மைய நரம்புத் தொகுதி]]யையும், அதிலிருந்து செயற்படு உறுப்புக்களான தசை போன்ற உறுப்புக்களுக்குச் செல்லும் நரம்புகள், மற்றும் உணர் உறுப்புக்களிலிருந்து மையநரம்புத் தொகுதியை நோக்கிச் செல்லும் [[நரம்பு]]கள் போன்றவற்றை உள்ளடக்கிய [[புற நரம்பு மண்டலம்|புற நரம்புத் தொகுதி]]யையும் கொண்டதாக இருக்கும்.
 
 இதில் மூளையே [[சிந்தனை]], [[உணர்ச்சிகள்]], [[நினைவாற்றல்]] போன்றவற்றைக் கொண்டதாகவும், [[உணர்வுத் தொகுதி|உணர்வு உறுப்புக்களின்]] தொழிற்பாட்டை செயற்படுத்துவதாகவும் இருக்கும் முக்கிய உறுப்பாகும். அத்துடன் எல்லா உடல் தொகுதிகளின் தொழிற்பாடுகளையும், அவற்றிற்கிடையிலான தொடர்பாடலையும் கட்டுப்படுத்துகின்றது.
 
 ==உணர்வுத் தொகுதி==
 {{main|உணர்வுத் தொகுதி}}
 '''உணர்வுத் தொகுதியானது''' நரம்புத்தொகுதியுடன் இணைந்தே செயற்படுவதனால், சில இடங்களில், இது தனியான தொகுதியாகக் குறிப்பிடப்படாமல், நரம்புத் தொகுதியினுள்ளேயே சேர்க்கப்பட்டு ''நரம்புத் தொகுதியும் புலன் உறுப்புக்களும்'' (உணர் உறுப்புக்களும்) என்று பொதுப் பெயரில் குறிப்பிடப்படுகின்றது.
 
 உணர்வுத் தொகுதியின் செயற்பாட்டினால் [[பார்வை]], [[கேட்டல்]], [[சுவை]], [[முகர்வுணர்வு]], [[தொட்டுணர்வு]], [[சமநிலை உணர்வு]] போன்ற உணர்வுச் செயற்பாடுகள் நிகழ்கின்றன. இச்செயற்பாடுகளுக்கான உறுப்புக்களாக முறையே [[கண் (உடல் உறுப்பு)|கண்]], [[காது]], [[நாக்கு]], [[மூக்கு]], [[தோல்]] என்ற உறுப்புக்கள் இருக்கின்றன. இவற்றில் தோலானது [[குளிர்]], [[வெப்பம்]], தொடுகை, [[வலி]] போன்றவற்றை உணரும் உறுப்பாக இருப்பதுடன் [[புறவுறைத் தொகுதி]]யில் முக்கிய பங்காற்றும் உறுப்பாகவும் உள்ளது.
 
 ==எலும்புக்கூட்டுத் தொகுதி==
 {{main|எலும்புக்கூட்டுத் தொகுதி}} 
 மனித '''எலும்புக்கூட்டுத் தொகுதியானது''', முதிர்ந்த [[மனிதர்|மனிதனில்]] 206 [[எலும்பு]]களைக் கொண்டிருப்பதுடன், முக்கியமான ஆறு தொழில்களைச் செய்கின்றது. அவையாவன:
 * உடலுக்கான ஆதாரத்தை வழங்கல் 
 * [[தசை மண்டலம்|தசைத் தொகுதி]]யுடன் இணைந்து உடல் அசைவுகளுக்கு உதவுதல் 
 * [[மூளை]], [[முண்ணாண்]], [[இதயம்]], [[நுரையீரல்]] போன்ற முக்கியமான உள்ளுறுப்புக்களுக்குப் பாதுகாப்பை அளித்தல் 
 * [[குருதி உயிரணுக்கள்|குருதி உயிரணு]]க்களை உற்பத்தியாக்கல் 
 * [[கல்சியம்]], [[இரும்பு]] போன்ற [[அயனி]]களைச் சேமித்தல்
 * ஒஸ்ரியோகல்சின் எனப்படும் ஒரு [[இயக்குநீர்|இயக்குநீரைச்]] சுரப்பதன் மூலம் குருதிச் சர்க்கரை அளவு, கொழுப்புப் படிவு அளவு போன்ற சில செயற்பாடுகளை ஒழுங்குபடுத்துகின்றது&lt;ref&gt;{{cite journal |doi=10.1016/j.cell.2007.05.047 |title=Endocrine Regulation of Energy Metabolism by the Skeleton |year=2007 |last1=Lee |first1=Na Kyung |last2=Sowa |first2=Hideaki |last3=Hinoi |first3=Eiichi |last4=Ferron |first4=Mathieu |last5=Ahn |first5=Jong Deok |last6=Confavreux |first6=Cyrille |last7=Dacquin |first7=Romain |last8=Mee |first8=Patrick J. |last9=McKee |first9=Marc D. |last10=Jung |first10=Dae Young |last11=Zhang |first11=Zhiyou |last12=Kim |first12=Jason K. |last13=Mauvais-Jarvis |first13=Franck |last14=Ducy |first14=Patricia |last15=Karsenty |first15=Gerard |journal=Cell |volume=130 |issue=3 |pages=456–69 |pmid=17693256 |pmc=2013746}}&lt;/ref&gt;.
 
 ==தசைத் தொகுதி==
 {{main|தசை மண்டலம்}}
 '''தசைத் தொகுதியும்''', எலும்புக்கூட்டுத் தொகுதியும் தனித்தனியாக அறியப்பட்டாலும், அவற்றிற்கிடையிலான நெருக்கமான தொழிற்பாடுகள் காரணமாக சிலசமயம் இரண்டும் ஒன்றாக இணைக்கப்பட்டு ''தசை எலும்புத் தொகுதி'' என்ற பொதுப் பெயரிலும் அழைக்கப்படுவதுண்டு. எலும்புத் தொகுதியுடன் இணைந்து [[உடல்]] அசைவுக்கு உதவுவதுடன், உடலின் அமைப்பையும் (structure), நிலையையும் (posture) சீராக வைக்கவும், [[தசை]]களின் அசைவு மூலம் [[குருதி]]யானது இதயத்திலிருந்து வெளியேற்றப்படவும், பின்னர் [[குருதிக்குழல்]]களூடாக உடலின் பல பாகங்களுக்கும் கடத்தப்படுவதற்கும் உதவுகின்றது.
 
 பொதுவாக தசைத் தொகுதியிலுள்ள தசைகள் [[நரம்புத் தொகுதி]]யினால் கட்டுப்படுத்தப்படுவதாக இருந்தாலும், [[இதயத்தசை]] போன்ற சில தசைகள் தன்னிச்சையாக இயங்கும் தசைகளாக உள்ளன.
 
 ==குருதிச்சுற்றோட்டத் தொகுதி==
 {{main|சுற்றோட்டத் தொகுதி}}
 '''சுற்றோட்டத் தொகுதியானது''' பல இடங்களில் ''இதயக்குழலியத் தொகுதி'' (Cardiovascular system) என்றும் அழைக்கப்படுகின்றது. இது முக்கிய உடல் உறுப்பான [[இதயம்|இதயத்துடன்]], [[தமனி]], [[சிரை]] போன்ற குருதிக் கலன்களையும், அவை உடலின் பல பாகங்களுக்கும் சென்று ஒவ்வொரு உடல் உறுப்புக்களிலும் உள்ள [[இழையம்|இழையங்களுக்கு]] குருதியை வழங்குவதற்காக ஏற்பட்ட அமைப்பான மிகச் சிறிய மயிர்த்துளைக்குழாய்களையும் (Cappillaries) கொண்ட ஒரு தொகுதியாகும்.
 
 உடலின் பல பாகங்களிலுமுள்ள உயிரணுக்களுக்குத் தேவையான [[ஆக்சிசன்]], [[ஊட்டக்கூறு]]கள், [[இயக்குநீர்]]கள் போன்றவற்றை அவை தேவைப்படும் [[உயிரணு]]க்களுக்கு எடுத்துச் செல்லவும், அந்த உயிரணுக்களிலிருந்து பெறப்படும் [[காபனீரொக்சைட்டு]], மற்றும் சில கழிவுப் பொருட்களை அவற்றை வெளியேற்றும் உறுப்புகளுக்கு எடுத்துச் செல்லவும் இந்தச் சுற்றோட்டத் தொகுதி பயன்படுகின்றது. உடல்வெப்பநிலை, [[ஒருசீர்த்திடநிலை]] என்பவற்றைப் பேணுவதிலும் இந்தச் சுற்றோட்டத் தொகுதி முக்கிய பங்காற்றுகின்றது. [[பிறபொருளெதிரி]]கள் போன்ற [[புரதம்|புரதப்]] பொருட்களையும் காவிச் செல்வதால், [[நோய்த்தொற்று|நோய்த்தொற்றில்]] இருந்து உடலைப் பாதுகாப்பதிலும் பங்கெடுக்கின்றது.
 
 ==சமிபாட்டுத் தொகுதி==
 {{main|மனித இரையகக் குடற்பாதை}}
 '''சமிபாட்டுத் தொகுதியானது''', பல இடங்களில் ''இரையகக்குடற் தொகுதி'' எனவும் அழைக்கப்படுகின்றது. இது [[வாய்]], [[உணவுக்குழாய்]] (களம்), [[இரைப்பை]], முன்சிறுகுடல், [[சிறுகுடல்]], [[பெருங்குடல்]], [[மலவாய்]] (குதம்) ஆகிய உறுப்புக்களை உள்ளடக்கிய நீண்ட குழல் வழியைக் கொண்டுள்ளது. இவற்றுடன் [[கல்லீரல்]], [[கணையம்]], [[பித்தப்பை]], [[உமிழ்நீர்ச் சுரப்பி|உமிழ்நீர்ச் சுரப்பிகள்]] போன்ற உறுப்புக்களும் இணைந்து தொழிற்படுகின்றன.
 
 இந்த சமிபாட்டுத் தொகுதியானது உண்ணப்படும் உணவை சிறிய, [[ஊட்டச்சத்து]]ள்ள, [[நச்சுத்தன்மை]] அற்ற [[மூலக்கூறுகள்|மூலக்கூறுகளாக]] மாற்றி, அவற்றை [[குருதிச்சுற்றோட்டத் தொகுதி]] மூலம் உடலின் அனைத்துப் பகுதியிலுள்ள [[இழையம்|இழைங்களுக்கும்]] கடத்தி, அதன்மூலம் [[ஆற்றல்|ஆற்றலை]] வழங்க உதவும். அத்துடன் மேலதிகமாக இருப்பவற்றைச் சேமித்து வைத்து தேவைப்படும்போது பயன்படுத்த உதவுவதுடன், பயன்படுத்தப்படாத கழிவுகளை அகற்றவும் உதவுகின்றது.
 
 ==சுவாசத் தொகுதி==
 {{main|சுவாசத் தொகுதி}}
 இந்த '''சுவாசத் தொகுதி''' அல்லது ''மூச்சுத் தொகுதியானது'', [[மூக்கு]], மேல் [[தொண்டை]] (நாசித் தொண்டை), [[மூச்சுக்குழாய் (முதுகுநாணி)|மூச்சுக்குழாய்]], கிளை மூச்சுக்குழாய்கள், [[நுரையீரல்]] என்னும் சுவாசப் பாதையைக் கொண்டதாக இருக்கும். நுரையீரலில் இருக்கும் காற்று நுண்ணறைகளுக்கும், அங்கே இருக்கும் குருதி மயிர்க்குழாய்களுக்கும் இடையில் [[வளிமப் பரிமாற்றம்]] நிகழும். குறிப்பிட்ட சுவாசப் பாதையூடாக உள்மூச்சின்போது உடலினுள் செல்லும் [[வளிமம்|வளி]] அதிகளவு [[ஆக்சிசன்|ஆக்சிசனைக்]] கொண்டதாக இருக்கும். [[இதயம்|இதயத்திலிருந்து]] நுரையீரலுக்கு எடுத்து வரப்படும் குருதியில் [[காபனீரொக்சைட்டு]] அதிகளவில் இருக்கும். இதனால் [[பரவல்]] மூலம் ஆக்சிசன், காபனீரொக்சைட்டு ஆகிய இவ்விரண்டு கூறுகளும் பரிமாறிக் கொள்ளப்படும். பின்னர் ஆக்சிசன் அதிகளவிலுள்ள [[குருதி]]யானது நுரையீரலில் இருந்து இதயத்துக்கு எடுத்துச் செல்லப்பட, காபனீரொக்சைட்டு கூடிய வளியானது வெளிமூச்சின்போது, உடலிலிருந்து வெளிச் [[சூழல்|சூழலுக்கு]] வெளியேற்றப்படும்.
 
 =மேற்கோள்கள்=
 {{reflist}}
 
 {{உடற்கூறியல்}}
 {{முக்கிய உடல் தொகுதிகள்}}